ভাস্কর চক্রবর্তী (১৬ ফেব্রুয়ারী, ১৯৪৫ - ২৩ জুলাই, ২০০৫) ছিলেন বিশ শতকের ষাটের দশকের একজন বিশিষ্ট ভারতীয় বাঙালি কবি এবং ভারতীয় জাতীয়তার সমালোচক।  মৃত্যু এবং ক্ষয় ভাস্করের রচনায় বারবার ব্যবহৃত হয়। সাংবাদিক ও সমালোচক অমিতাভ চৌধুরী "অত্যধিক অহংকারে হস্তক্ষেপে, অত্যধিক বিমূর্ত বুদ্ধিতে এবং প্রভাবের জন্য অত্যধিক প্রচেষ্টা" দূর করার ক্ষমতা তার কবিতার বিশেষত্ব স্বীকার করে প্রশংসা করেন। এছাড়াও, অমিতাভ চৌধুরী "তাঁর ব্যক্তিত্বকে কবিতায় প্রকাশে "তাঁর কাব্যভাষায় অপরাধবোধ, হতাশা, আত্ম-নিন্দা এবং ক্লান্তির মুহূর্তগুলিতে ভীত না হওয়ার জন্যও তাঁর প্রশংসা করেছিলেন। "   জীবনী  ভাস্কর চক্রবর্তী স্বাধীনতা-পূর্ব উত্তর কলকাতার প্রাচীন জনপদ দর্জি পাড়ায় ১৯৪৫ খ্রিস্টাব্দের ১৬ ফেব্রুয়ারি জন্ম গ্রহণ করেন। বরানগরের বেনিয়াপাড়া লেনের পৈতৃক বাড়িতেই তার সমস্ত জীবন কেটেছে। পিতা ব্রহ্মময় চক্রবর্তী স্থানীয় গোপেশ্বর দত্ত ফ্রি স্কুলের সংস্কৃত ভাষার শিক্ষক ছিলেন। মাতা সর্বমঙ্গলা দেবী। ভাস্করের পিতৃদত্ত নাম ছিল বিষ্ণুময়। তিনি ব্রহ্মানন্দ কেশবচন্দ্র কলেজে পড়াশোনা করেন এবং স্নাতক হন। সেই সময় বাংলা থিয়েটারের একজন বিশিষ্ট ব্যক্তিত্ব রুদ্রপ্রসাদ সেনগুপ্ত ছিলেন তাঁর শিক্ষক। স্নাতক হওয়ার পর তিনি পিতার স্কুলের প্রাথমিক বিভাগে শিক্ষকতায় যুক্ত হন। ১৯৮৫ খ্রিস্টাব্দে তিনি বি.এড পাশ করেন এবং আজীবনই স্বল্প বেতনের ওই স্কুলে শিক্ষকতা করেন।   সাহিত্য জীবন  ১৯৬০-এর দশকে কবিতা রচনা করে সাহিত্য জীবন শুরু করেন। গদ্যের শৈলীতে তার কবিতা নিজস্ব কাব্যভাষায় এমন সুরে রণিত হয় যে সরল ও সঙ্গীতময়তায় পাঠক অভিভূত হয়। ভাস্কর চক্রবর্তীর ঊনিশ বছর থেকে পঁচিশ বছর বয়সে লেখা কবিতার সংকলন নিয়ে ১৯৭১ খ্রিস্টাব্দে প্রকাশিত হয় প্রথম কাব্যগ্রন্থ- শীতকাল কবে আসবে সুপর্ণা।  তারপর পরবর্তী বছরগুলিতে, তিনি আনন্দবাজার পত্রিকা এবং দেশ পত্রিকায় পুস্তক পর্যালোচনা এবং কবিতা সমালোচনা করেন।   জনপ্রিয় সংস্কৃতিতে  বাংলা গদ্য কবিতা ভাস্করের কলমে যেমন নতুন জীবন লাভ করেছে, তেমনই বাংলার বহু কবি ভাস্করের কাব্যভাষায় প্রভাবিত হয়েছেন। জয় গোস্বামী তাঁর ভগ্নাংশ নির্ণয় উপন্যাস সংকলনে মরুভূমির শেষ কবিতা- উপন্যাসে দুই চরিত্রের মধ্যে কথোপকথনে ভাস্কর চক্রবর্তীর দুটি কাব্য সংকলন, এসো সুসংবাদ এসো এবং শীতকাল কবে আসবে সুপর্ণা উল্লেখিত হয়।    রচনাসম্ভার    কবিতা সংগ্রহ    শীতকাল কবে আসবে সুপর্ণা (১৯৭১)  এসো সুসংবাদ এসো (১৯৮১)  রাস্তায় আবার (১৯৮৩)  দেবতার সঙ্গে (১৯৮৬)  আকাশ অংশত মেঘলা থাকবে (১৯৮৯)  স্বপ্ন দেখার মহড়া (১৯৯৩)  তুমি আমার ঘুম (১৯৯৮)  নীল রঙের গ্রহ (১৯৯৯)  নির্বাচিত কবিতা (২০০০)  কী রকম আছো মানুষেরা (২০০৫)  জিরাফের ভাষা (২০০৫)   কবিতা সমগ্র (২০১০)   গদ্য  প্রিয় সুব্রত শয়নযান বিবেকানন্দ গদ্য সমগ্র, খণ্ড ১ (২০১৩)   পারিবারিক জীবন ও জীবনাবসান  ভাস্কর চক্রবর্তী ১৯৮৩ খ্রিস্টাব্দে কবি গোবিন্দ চক্রবর্তীর কন্যা বাসবী চক্রবর্তীকে বিবাহ করেন। স্বল্প বেতনের প্রাথমিক বিভাগে শিক্ষকতায় আর্থিক অস্বচ্ছলতায় জীবন কাটাতে হয়। ক্যান্সারে আক্রান্ত হয়ে ২০০৫ খ্রিস্টাব্দের ২৩ জুলাই পরলোক গমন করেন।   তথ্যসূত্র   বিষয়শ্রেণী:কলকাতা জেলার ব্যক্তি বিষয়শ্রেণী:কলকাতার লেখক বিষয়শ্রেণী:২০শ শতাব্দীর ভারতীয় পুরুষ লেখক বিষয়শ্রেণী:২১শ শতাব্দীর ভারতীয় লেখক বিষয়শ্রেণী:২১শ শতাব্দীর ভারতীয় কবি বিষয়শ্রেণী:২০শ শতাব্দীর ভারতীয় কবি বিষয়শ্রেণী:২১শ শতাব্দীর ভারতীয় পুরুষ লেখক বিষয়শ্রেণী:ভারতীয় পুরুষ কবি বিষয়শ্রেণী:ভারতীয় সাহিত্য সমালোচক বিষয়শ্রেণী:ভারতীয় কবি বিষয়শ্রেণী:২১শ শতাব্দীর বাঙালি কবি বিষয়শ্রেণী:২০শ শতাব্দীর বাঙালি কবি বিষয়শ্রেণী:২১শ শতাব্দীর বাঙালি বিষয়শ্রেণী:২০শ শতাব্দীর বাঙালি বিষয়শ্রেণী:পশ্চিমবঙ্গের কবি বিষয়শ্রেণী:বাঙালি কবি বিষয়শ্রেণী:২০০৫-এ মৃত্যু বিষয়শ্রেণী:১৯৪৩-এ জন্ম